id en en en en id en en fr ms ca id en en en id en en fr ms ca id id en ms id id id id id id id id id ms id id id ar id id id id id id id id ms id id id id id id id en ms id id ms ms id id id ms ms en min en id ms ms id id ms id id id fr en en en de en en nl en en en id id id en id en en en ms pt en id ms en it en vi en en en en en en en en id en ms en ms id en en en en fa en en en en en en es en en ms en fr en en en en en id en en
Antara Isi dan Kulit: Al-Fahmu Buat si Ulu al-Albab – Saifulislam.Com
Friday , September 2 2022
Setiap kali berbincang atau bermesyuarat, kita amat berhajatkan kepada keupayaan memahami masalah.
Andai soalan ini tidak berjawab, maka berjela-jelalah mesyuarat ini. Sejam boleh berlanjutan jadi sehari. Satu mesyuarat boleh meleret jadi sepuluh. Lebih malang, kita tidak sedar pun yang kita sebenarnya sedang membuang masa. Semata-mata kerana kita tidak mempunyai sebarang indikator (petunjuk), bahawa kita bermasalah.
Bermasalah dalam memahami, “apa masalahnya”
Menjadi manusia yang faham, disebut sebagai Ulu al-Albab (أولو الألباب)
Al-Albab merupakan kata jamak kepada LUBB yang bermaksud isi atau inti. Ulu al-Albaab bermaksud orang yang dapat isi, dapat inti. Ada yang faham kulit, ada yang faham isi.
Faham isi, menjernihkan apa yang difikir dan dinampak. Hasilnya, kita nampak apa masalah kita. Dan barulah dalam kejernihan itu, kita bertemu dengan petunjuk kepada penyelesaian-penyelesaian yang hendak dicapai.
Alangkah berhajatnya kita kepada kurniaan ini.
Lihat sahaja dalam diskusi di laman sosial. Lain yang dicakap, lain yang difaham, lain yang dimaksud, lain yang disahut. Akibatnya, beratus-ratus komen membentuk rantaian kalam, yang seperti mempamerkan populariti halaman, tetapi hakikatnya kosong dari faham, kosong dari petunjuk. Apabila ia menjadi kebiasaan, fenomena ini menjadi musibah pula, iaitu dalam lambakan kalam, kita kosong faham.
Kekosongan faham itu disembunyikan oleh petikan-petikan Quran, Hadith, yang lebih menyulitkan diri untuk sedar, bahawa kita sebenarnya tidak faham. Merawat situasi ini lebih sulit daripada rawatan kepada tidak tahu yang tulen. Tidak faham, tidak sesusah salah faham.
Justeru, pencegahannya mesti diutamakan.
Allah SWT menjadikan Ulu al-Albaab sebagai satu kualiti orang beriman yang kita dimotivasikan untuk mencapainya. 16 kali Allah mengulang-ulang di dalam al-Quran tentang Ulu al-Albaab, dengan pelbagai teknik mencapainya, berserta kelebihan menguasainya.
Dalam konteks menjadi manusia faham, manusia dapat petunjuk, manusia yang boleh diharap menyelesaikan masalah, Allah SWT membantu kita di dalam firman-Nya:
الَّذِينَ يَسْتَمِعُونَ الْقَوْلَ فَيَتَّبِعُونَ أَحْسَنَهُ أُولَٰئِكَ الَّذِينَ هَدَاهُمُ اللَّهُ وَأُولَٰئِكَ هُمْ أُولُو الْأَلْبَابِ
“Yang berusaha mendengar perkataan-perkataan yang sampai kepadanya lalu mereka memilih dan menurut akan yang sebaik-baiknya; mereka itulah orang-orang yang mendapat petunjuk oleh Allah dan mereka itulah orang-orang yang berakal sempurna (Ulu al-Albaab)” [Al-Zumar 39:18]
Mencapai Ulu al-Albaab dan mendapat petunjuk, memerlukan seseorang itu mengutamakan apa yang terbaik. Dan apa yang terbaik itu, memerlukan kita untuk membuat perbandingan antara beberapa pilihan. Dan dalam konteks ini, pilihan itu adalah pilihan pendapat.
Justeru, Allah memulakannya dengan sebuah ayat naratif tentang kelebihan manusia yang ada kemahiran mendengar.
Dengar dahulu, kemudian ikut yang terbaik.
Allah tidak memerintahkan kita dengan ayat perintah atau arahan, agar kita melakukannya. Allah tidak kata, “dengarlah!”
Tetapi Allah bercerita tentang sifat yang ada pada sekumpulan manusia. Mereka mampu mendengar terlebih dahulu. Wazan sorof (struktur perkataan) yang dipakai oleh adalah yastami’oon (يستمعون) di atas wazan yafta’ilun (يفتعلون) yang memberikan konotasi istimrar yakni berterusan.
Satu proses yang memerlukan masa.
MENAHAN DIRI DARIPADA PERSEPSI
Ertinya, berusaha mendengar, menyabarkan diri semasa mendengar, menahan diri daripada berhenti mendengar sebelum masanya. Berperang dengan keghairahan minda untuk membuat kesimpulan sebelum habis mendengar. Merendahkan pengaruh apa yang kita sudah tahu, pernah tahu, apatah lagi pernah terdengar, yang menjadi kulit-kulit penutup inti kefahaman sebenar.
Ia mujahadah yang besar.
Halangan utamanya pula adalah lapisan-lapisan penutup di dalam diri kita sendiri. Maka kalau Allah perintahkan pun, mungkin dengan mudah kita menolaknya. Atau tidak faham pun yang Allah sedang memerintahkan sesuatu. Justeru untuk mengajak kepada suatu urusan sebesar ini, Allah memberikan ruang yang cukup untuk kita mempertimbangkannya.
Kalau tidak buat pun, terpulang.
Tetapi kalau buat, khasiatnya besar.
Maka praktisnya dalam kehidupan seharian memerlukan keinsafan. Menginsafi bahawa dalam faham kita ada salah faham. Dalam tahu kita, ada jahil. Dalam bijak kita, ada bodoh. Dan menginsafi kekurangan di sebalik semua itu, kita bertenang. Menghindari latah, menghindari emosi. Mengelak diri daripada ekspresi, “Oo, kalau macam tu, maknanya sekian sekianlah ya!”
Kaya tanda seruan “!!!”
Apabila emosi meninggi, jauhlah isi dan inti daripada dicapai.
Menginsafi hal ini memerlukan jiwa tenang. Dan kerana itu ‘perintah’nya pun bukan perintah. Hanya ayat naratif yang lurus, hambar, bersahaja, tetapi besar impaknya.
Kita perlu berusaha bukan hanya mendengar apa yang kita MAHU dengar, tetapi mendengar apa yang kita PERLU dengar.
Kita perlu berusaha bukan hanya mendengar daripada siapa yang kita mahu dengar, tetapi kita mendengar daripada siapa yang kita perlu dengar.
Kita jelas antara MAHU dan PERLU. Kita utamakan PERLU berbanding MAHU. Kerana khasiatnya, kita jadi MAMPU.
Bab hukum, kita dengar pendapat mazhab kita, kita juga beri ruang untuk dengar dan faham pendapat mazhab lain. Bukan hanya mazhab fiqh vs mazhab fiqh, malah mazhab fiqh vs mazhab hadith. Agar kita faham, dan memahami. Kita bukan hanya faham apa yang kita faham, tetapi kita juga faham mengapa orang lain faham berbeza daripada kefahaman kita.
Kita bukan hanya banyak membaca, tetapi kita membaca pelbagai bahan bacaan. Bacaan jenis yang kita biasa baca, bacaan yang di luar kebiasaan bacaan kita. Kita baca buku orang kita, kita baca buku orang lain. Kita baca buku alim ulama kita, kita juga baca buku Orientalis dan penulis beragama lain. Agar kita faham agama kita, dan kita faham bagaimana cara orang lain faham agama kita.
Dalam berkumpulan pada urusan dakwah, kita jelas apa yang kita faham, dan kita berusaha untuk faham apa yang kumpulan lain faham. Mengapa faham mereka berlainan daripada faham kita.
Tidaklah nanti sewenang-wenangnya kita berkonklusi, “ooh, tu kena sogok wanglah tu!”
“Tali barut taghut tu!”
Sedangkan kelompok yang pendapatnya 180 darjah bertentangan dengan kita itu mungkin ikhlas, tidak berkepentingan seperti yang kita tuduh. Mereka bukan mengejar pangkat, mereka bukan orang upahan, jauh sekali disogok wang, apatah lagi gila glamer.
Pendapat mereka sangat kontras dengan pendapat kita kerana mereka mempunyai cara fikir yang sangat berlainan daripada cara fikir kita. Sistem fikir yang sangat bertentangan, walaupun saling merujuk dalil naqli yang sama.
Tuduh menuduh menjadikan permusuhan kita bertindan-tindan, berlapis-lapis.
Untuk mencari kebenaran, kita mesti ada keupayaan mengopek lapisan-lapisan penutup isi, seperti usaha mengopek bawang. Ia proses yang amat memedihkan. Maka biarlah air mata memercik kesakitan, hati perlu terhindar daripada kepiluan, kerana apa yang ingin dicapai bukan kekenyangan emosi, tetapi mencapai inti pati sebuah FAHAM.
Pada keupayaan menjadi seorang pendengar.
Mendengar bukan sekadar yang MAHU.
Agar akhirnya terhasil sebuah MAMPU.
Besar impaknya apabila Hasan al-Banna meletakkan rukun bai’ah yang pertama adalah AL-FAHMU.
Tags albab listening mendengar persepsi ululalbab zumar
Previous Gandakan Manfaat, Tanda Barakah dan Rahmat
Next Iceberg Sebuah Hedonisma
APA ITU WANITA: SOALAN MUDAH JADI SUSAH DI ERA PASCA KEBENARAN
Hadith Paling Susah Hendak Diamal
Don’t Look Up: Bencana Tatkala Kebodohan Menjajah Bumi
Perangkap New Age Movement Untuk Agamawan
Bagaimana agamawan terjebak ke kancah New Age Movement? Saya tiada jawapan mudah. Tetapi saya boleh …
06/01/2013 at 4:57 PM
07/01/2013 at 1:19 AM
14/05/2014 at 12:51 AM
05/04/2015 at 9:33 AM
Saya baca kartun ini, sememangnya saya teringat kepada artikel Ustaz yang ini.
Semoga ada manfaat untuk Ustz. Kartunisnya menyampaikan mesej yang sama, dalam keadaan menghiburkan. Kat Stokintidur.blogspot.com
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved